CELEX: C2007/297/86
Language: bg
Date: 2007-12-08 00:00:00
Title: Дело T-376/07: Иск, предявен на 26 септември 2007 г. — Германия/Комисия

8.12.2007   
            
            
               BG
            
            
               Официален вестник на Европейския съюз
            
            
               C 297/42
            
         Иск, предявен на 26 септември 2007 г. — Германия/Комисия
   (Дело T-376/07)
   (2007/C 297/86)
   Език на производството: немски
   Страни
   
      Ищец: Федерална република Германия (представители: M. Lumma и J. Möller)
   
      Ответник: Комисия на Европейските общности
   Искания на ищеца
   
               —
            
            
               Да се отмени Решение C (2007) 3226 окончателен на Комисията от 18 юли 2007 г. относно разпореждане за предоставяне на информация във връзка с MX 19/2006 — Мониторинг на схемата за помощи XS 24/2002 — Финансиране на създаването и растежа (GuW) — Германия и MX 9/2006 — Мониторинг на схемата за помощи XS 29/2002 — Насоки за изпълнение на баварските регионални програми за насърчаване на промишлеността,
            
         
               —
            
            
               да се осъди Комисията на Европейските общности да заплати съдебните разноски.
            
         Правни основания и основни доводи
   Ищецът иска отмяната на Решение C (2007) 3226 окончателен на Комисията от 18 юли 2007 г. относно разпореждане за предоставяне на информация съгласно член 9 от Регламент (ЕО) № 70/2001 (1) във връзка със схемите за помощи XS 24/2002 и XS 29/2002.
   В подкрепа на иска си ищецът изтъква на първо място, че оспорваното решение нарушавало Регламент (ЕО) № 994/98 (2). Във връзка с това той посочва, че с искането за предоставяне на информация Комисията била извършила безпричинна ex-post-проверка. Според ищеца с тази проверка се превишавало правомощието, предоставено на ответника с Регламент № 994/98, който предвиждал, че Комисията има право да поиска информация само когато тя има съмнения относно надлежното прилагане на регламент за групово освобождаване.
   Освен това ищецът твърди, че е налице нарушение на забраната за venire contra factum proprium, доколкото от много документи на Комисията следвало, че самата тя не е изхождала от наличието на такова правомощие за извършване на безпричинна ex-post-проверка.
   
      (1)  Регламент (ЕО) № 70/2001 на Комисията от 12 януари 2001 г. относно прилагането на членове 87 и 88 от Договора за създаване на Европейската общност по отношение на държавната помощ за малките и средни предприятия (ОВ L 10, стр. 33).
   
      (2)  Регламент (ЕО) № 994/98 на Съвета от 7 май 1998 г. относно прилагането на членове 92 и 93 от Договора за създаване на Европейската общност към някои категории хоризонтална държавна помощ (ОВ L 142, стр. 1).